stanford-oval/wikipedia huggingface dataset:
Lotta Hintsa

| Lotta Hintsa |
| --- | --- |
 Lotta Hintsa vuonna 2019.
Henkilötiedot
Muut nimet:  Lotta Henriikka Hintsa
Syntynyt: 29. kesäkuuta 1988 (ikä 36) Nurmo
Ammatti:  vuorikiipeilijä
Titteli:  Miss Suomi 2013
Lotta Henriikka Hintsa (vuosina 2016–2019 Näkyvä, s. 29. kesäkuuta 1988 Nurmo) on suomalainen vuorikiipeilijä ja vuoden 2013 Miss Suomi.
Lapsuus ja nuoruus

Hintsa asui lapsuudessaan kahteen otteeseen Etiopiassa, vuosina 1992–93 Sheben kylässä 500 km päässä pääkaupungista Addis Abebasta. Sheben jälkeen Hintsat muuttivat Seinäjoelle, mutta vuonna 1997 perhe muutti jälleen kahdeksi vuodeksi Addis Abebaan.
Hintsa on opiskellut Jyväskylän yliopistossa kauppatieteitä ja toiminut vapaaehtoistyössä Ugandassa.
Vuorikiipeilyura

Hintsa vuorikiipeilee ammatikseen. Hän on kiivennyt muun muassa Alppien korkeimman vuoren Mont Blancin (4 811 metriä) ja Italian korkeimman vuoren Gran Paradison (4 061 metriä) huipuille. Hän on kiivennyt myös Kilimanjarolle (5 895 m) ja Aconcagualle (6 962 m).
Kesällä 2021 Hintsa yritti kiivetä silloisen kanadalaisen miesystävänsä Don Bowien (s. 1969)  kanssa Pakistanissa Broad Peakille, joka on korkeudeltaan 8 051 metriä ja maailman 12. korkein vuori. Hän pääsi 7 960 metrin korkeuteen asti.
Muuta

Hintsa on osallistunut tosi-tv-ohjelmiin Tehtävä Lapissa, Tanssii tähtien kanssa, Selviytyjät Suomi ja Fort Boyard Suomi.
Hintsa valittiin marraskuussa 2019 Ähtärin Eläinpuisto Oy:n hallitukseen. Vuonna 2022 Hintsa esiintyi kaikkien aikojen ensimmäisenä suomalaisena Sports Illustrated -lehden uimapukunumerossa.
Yksityiselämä

Lotta Hintsa oli naimisissa jääkiekkoilija Kristian Näkyvän kanssa 2016–2019. Avioliiton aikana Hintsalla oli aviomiehensä sukunimi. Hintsa oli kihloissa vuorikiipeilijä Don Bowien (s. 1969) kanssa vuoteen 2023 ja seurustelee vuonna 2023 laulaja Sebastian Rejmanin kanssa 
.Lotta Hintsan isä oli urheilulääkäri Aki Hintsa.
Kirjallisuutta

Lotta Hintsa – Elämäni vuoret - Laura Arffman. 2021. ISBN 978-91-8044-777-5.
Aiheesta muualla

Lotta Hintsa Instagramissa.
| --- | --- |
Auktoriteettitunnisteet: Henkilöt :  Yle
Daniel Hjulström

Daniel Hjulströmin maalaama Säfsnäsin kirkon alttaritaulu (1766).
Daniel Hjulström oli Linköpingistä kotoisin ollut ruotsalainen koristemaalari, joka tunnetaan 1700-luvulla Suomessa ja Ruotsissa tekemistään kirkkomaalauksista.
Hänen merkittävämpänä työnään pidetään Johan Almin viimeistelemiä Uudenkaarlepyyn kirkon katto- ja seinämaalauksia, jotka Hjulström toteutti puolivalmiiksi vuosina 1749–1752. Lisäksi hän on maalannut muun muassa Uudenkaarlepyyn kirkon vanhan alttaritaulun.
Hjulström teki myös yhteistyötä  Mikael Toppeliuksen kanssa maalatessaan Pieksämäen vanhan kirkon koristemaalauksia vuonna 1762.
Töitä > Ruotsissa

Trehörnan kirkko, Ödeshög (koristemaalaukset, 1734)
Dalbyn kirkko, Torsby (koristemaalaukset, 1737)
Pyhän Laurin kirkko, Linköping (koristemaalaukset)
Säfsnäsin kirkko, Ludvika (alttaritaulu, 1766)
Töitä > Suomessa

Uudenkaarlepyyn kirkko, 1749–1752 (Johan Almin viimeistelemät koristemaalaukset, alttaritaulu)
Närpiön kirkko, 1748–1749 (koristemaalaukset)
Porin kirkko, 1751–1752 (koristemaalaukset)
Pieksämäen Vanha kirkko, 1762 (koristemaalauksia yhdessä  Mikael Toppeliuksen kanssa)
Järvikylän kartanon hautakappeli, 1776 (koristemaalaukset)
Kirjallisuutta

Pfäffli, Heidi: ”Käsityöläismaalari Daniel Hjulström”, artikkeli teoksessa Taidehistoriallisia tutkimuksia 13, Taidehistorian seura, Helsinki, 1993. ISBN 951-95275-5-9.
Holmogory

| Holmogory (Холмогоры) |
| --- | --- |
 Holmogoryn kirkot 1900-luvun alussa
 vaakuna
 Arkangelin alue Venäjällä, alla kaupungin sijainti alueella
 Holmogory
 Koordinaatit: 64.226°N, 41.653°E 
Valtio:   Venäjä
Liittovaltiosubjekti:  Arkangelin alue
Kunnallispiiri:  Holmogoryn piiri
Väkiluku (2010):  4 150
Aikavyöhyke:  UTC+3 (MSK)
Postinumero:  164530
Suuntanumero(t):  +7 81830
Rekisterikilpi:  29
Infobox OKVirheellinen NIMI-arvo: 
Holmogory (ven. Холмого́ры) on kylä Arkangelin alueella Pohjois-Venäjällä. Se sijaitsee Vienanjoen rannalla 75 kilometriä Arkangelista kaakkoon. Kylä on Holmogoryn piirin keskus. Asukkaita kylässä oli 4 150 henkeä (vuonna 2010) ja koko kunnallispiirissä 25 061.
Holmogory vuoden 1551 italialaisella kartalla: Dwina provincia "Colomogor"
Kolmogory-nimellä 1300-luvulta lähtien tunnettu kylä oli novgorodilaisten pohjoisen kaupan tukikohta. Kielentutkijoiden mukaan nimitys juontuu itämerensuomalaisista sanoista kalma ja kari. 1400–1500-luvulla Kolmogory oli huomattava kauppa- ja hallintokeskus, jonka kautta englantilainen Moskovan kauppakomppania kävi kauppaa Venäjän kanssa vuodesta 1554. Puolalaiset ja ruotsalaiset joukot piirittivät sen linnoitusta vuonna 1613. Kylän nykyinen nimi Holmogory vakiintui käyttöön vuodesta 1692 lähtien.
Arkangelin kaupungin perustamisen jälkeen Holmogory menetti kaupallisen ja hallinnollisen merkityksensä; vuonna 1702 Vienanjoen valuma-alueen käsittävän Vienajoen maan hallintokeskus siirrettiin Holmgorysta Arkangeliin, joka vielä perustamisvaiheessaan oli kantanut nimeä Uusi Holmgory. Vuonna 1707 Holmgorystä tuli Arkangelin esikaupunki ja vuonna 1784 Arkangelin lääniin kuuluneen kihlakunnan keskus. Kaupungin statuksen Holmogory menetti vuonna 1925.
Seutu on tunnettu 1700–1800-luvulla kehitetystä Holmogoryn karjarodusta sekä taidokkaista luukäsitöistään. Nykyään kylässä on karjatalouteen keskittynyt maatalousyritys, meijeri, metsäteollisuuspiiri ja karjanhoito-oppilaitos.
Nähtävyyksiä ovat vuosina 1683–1691 rakennettu Kristuksen kirkastumisen katedraali ja arkkipiispan talo (1688–1689). Holmogoryn lähellä Mišaninskajan kylässä (nykyään Lomonosovo) on syntynyt venäläinen tiedemies Mihail Lomonosov.
Aiheesta muualla

Piirin sivut (venäjäksi) (holmogori.ru)
Piiristä Arkangelin alueen sivuilla (Arkistoitu – Internet Archive) (venäjäksi) (dvinaland.ru)
The Kholmogorsky District (englanniksi) (venäjäksi) (saksaksi) (pomorland.info)
Энциклопедический словарь Ф.А. Брокгауза и И.А. Ефрона: Холмогоры (venäjäksi) (dic.academic.ru)
Kate Holden

| Kate Holden |
| --- | --- |

Henkilötiedot
Syntynyt: 1972 (ikä 52–53)
Kansalaisuus:  australialainen
Ammatti:  kirjailija
Kirjailija
Äidinkieli: englanti
Tuotannon kieli: englanti
Esikoisteos:  Enkelivaihde, 2005
Aiheesta muualla
Löydä lisää kirjailijoitaKirjallisuuden teemasivulta
Kate Holden (s. 1972 Melbourne, Australia) on australialainen kirjailija Hän on kirjoittanut elämästään huumeriippuvaisena ja prostituoituna kaksi kirjaa, Enkelivaihde (In My Skin: A Memoir, 2005) ja The Romantic (2010).
Holden opiskeli Melbournen yliopistossa klassisia kieliä ja kirjallisuutta. Hän ajautui prostituutioon ja huumeriippuvaiseksi Melbournen St Kildassa. Hän jatkoi prostituoituna vielä riippuvuudesta irtauduttuaankin. Päästyään eroon prostituutiosta hän aloitti luovan kirjoittamisen Master of Arts -tutkinnon opinnot RMIT-yliopistossa. Valmistuttuaan hän on arvioinut ja kirjoittanut muistelmia.
Palkinnot ja tunnustukset

2006 Enkelivaihde , ehdokas:
Australian Book Industry Awards (ABIA) – Australian Newcomer of the Year
Kibble Literary Awards – Nita May Dobbie Award
2007 Australia Council Grants, Awards and Fellowships – B. R. Whiting Fellowship
Teokset

Enkelivaihde (In My Skin: A Memoir, 2005), suomentanut Lotta Toivanen. Like, 2007 ISBN 978-952-471-900-1
The Romantic, 2010
Aiheesta muualla

Katy Hall, Kate Holdenin haastattelu, The Guardian 16.11.2015 (englanniksi)
Kate Holden, Like (2007)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Saksa  Yhdysvallat  Tšekki  Australia  Alankomaat 
Muut:  IdRef
Peter Holmberg (fyysikko)

Peter Edvin Holmberg (27. kesäkuuta 1938 Helsinki – 23. toukokuuta 2018 Helsinki) oli suomalainen fyysikko ja professori.
Holmberg opiskeli fysiikkaa Helsingin yliopistossa ja väitteli tohtoriksi vuonna 1967. Hän työskenteli 1960-luvulla muun muassa atomienergiakomission palveluksessa, vuosina 1970–1974 Oulun yliopiston fysiikan apulaisprofessorina ja vuosina 1974–2001 Helsingin yliopiston lääketieteellisen tiedekunnan fysiikan apulaisprofessorina sekä HYKSin säteilyhoitoklinikan johtavana fyysikkona. Hän oli myös Åbo Akademin fysiikan dosentti 1986–2006.
Päivätyönsä ohella Holmberg hoiti useita luottamustahtäviä kotimaassa ja Pohjoismaissa, muun muassa Suomen Fyysikkoseurassa 1960–1990-luvulla (puheenjohtajana 1980–1982) ja Nordisk förening för klinisk fysik -yhdistyksessä sekä Pohjoismaisen Säteilysuojeluseuran hallituksessa. Hän julkaisi oppi- ja tietokirjat mukaan luettuna noin 500 tieteellistä kirjoitusta erityisesti ydinfysiikan ja lääketieteellisen fysiikan sekä fysiikan historian alalta.
Julkaisuja

Investigations of excited nuclear states (1967)
Biotieteiden fysiikka ja säteilyfysiikka (1988)
The History of Physics in Finland (1992)
Füüsika 1–3: Üldkursus näidetega bioloogiast ja meditsiinist (1997–1999)
Galenos: Ihmiselimistö kohtaa ympäristön (2001)
Santorius: Biotieteiden fysiikka (2002)
Viktor Theodor Homén: Vetenskapsman och politiker (2005)
Aiheesta muualla

Holmberg, Peter hakuteoksessa Uppslagsverket Finland (2012). (ruotsiksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Saksa  Israel  Suomi (KANTO)  Belgia  Yhdysvallat  Tšekki  Alankomaat 
Muut:  IdRef
Ken Hensley

| Ken Hensley |
| --- | --- |
 Ken Hensley Tavastia-klubilla vuonna 2019
Henkilötiedot
Syntynyt: 24. elokuuta 1945 Lontoo, Yhdistynyt kuningaskunta
Kuollut: 4. marraskuuta 2020 (75 vuotta)
Ammatti:  muusikko
Muusikko
Aktiivisena:  1960–2020
Tyylilajit:  rock progressiivinen rock hard rock taiderock
Soittimet:  kosketinsoittimet, kitara
Yhtyeet:  The Gods, Uriah Heep, Head Machine, Toe Fat, Weed, Blackfoot
Levy-yhtiöt:  Bronze Records 
Aiheesta muualla
www.ken-hensley.com
  [ Muokkaa Wikidatassa ] [ ohje ]  
Kenneth ”Ken” Hensley (24. elokuuta 1945 Lontoo, Englanti, Yhdistynyt kuningaskunta – 4. marraskuuta 2020) oli brittiläinen muusikko, joka tunnettiin erityisesti varhaisen heavy metal -yhtyeen Uriah Heepin kosketinsoittajana, kakkoskitaristina, falsettistemmaajana ja yhtyeen tunnetuimpien hittikappaleiden tekijänä. Erottuaan yhtyeestä Hensley esiintyi ja levytti sooloartistina.
Musiikillinen alku

Hensley aloitti 11-vuotiaana kitaransoiton ja siirtyi 19-vuotiaana ammattilaisuralle. Hän levytti ensi kertaa studiossa brittiläisen The Gods -yhtyeen jäsenenä albumit Genesis (1968) ja To Samuel A Son (1969). Yhtye ei tehnyt merkittävää kansallista läpimurtoa, mutta saavutti kulttistatusta ja heidän coverversiotaan The Beatlesin kappaleesta ”Hey Bulldog” soitettiin radiossa jonkin verran.
The Gods -yhtyeen eri kokoonpanoissa soittivat Hensleyn ohella muun muassa sellaiset myöhemmin Hensleyn tavoin tunnetuiksi tulleet muusikot kuin Greg Lake (Emerson, Lake & Palmer), Mick Taylor (The Rolling Stones), John Glascock (Jethro Tull), Lee Kerslake ja Paul Newton (Uriah Heep). Hensley oli The Gods -yhtyeen laulaja ja kosketinsoittaja ja kirjoitti suurimman osan materiaalista yhdessä kitaristi Joe Konasin kanssa. The Godsin albumit ja niistä työstetyt kokoelmat julkaistiin sittemmin useaan otteeseen uudelleen, kun Hensley teki kansainvälisen läpimurtonsa Uriah Heepissä. Tyypillinen piirre Hensleyn uran alkuaikoina oli, että hän hyödynsi lahjojaan säveltämällä kappaleita toisten nimissä korvausta vastaan. Se loppui 1970-luvun alussa Uriah Heepin noustua suurmenestykseen.
Hensleylle tuttu basisti Paul Newton toimi linkkinä, jonka myötä Hensley liittyi debyyttialbumiaan tehneeseen Spice-yhtyeeseen vuoden 1969 lopulla. Hän soitti levylle hammondia ja kitaraa, mutta ei ehtinyt osallistua sävellystyöhön. Spice muutti levyä tehdessään nimensä Uriah Heepiksi vuosikymmenten vaihteessa ja yhtyeen ensilevy Very 'eavy... very 'umble julkaistiin vuonna 1970.
Hensley oli 1970-luvun vaihteessa mukana muun muassa vähemmän tunnetuissa yhtyeissä Toe Fat ja Head Machine. Vahvaa rockia soittaneessa Toe Fatissa Hensley keskittyi kappaleiden kirjoittamisen ohella kitaransoittoon. Cliff Bennett lauloi suurimman osan yhtyeen kappaleista. Yhtye julkaisi kaksi albumia (Toe Fat ja Toe Fat II), joista jälkimmäisen ilmestyessä Hensley oli jo lähtenyt yhtyeestä. Head Machine -yhtyeen ainoa albumi Orgasm taas oli sekoitus progressiivista rockia ja seksiaiheisia sanoituksia – projekti, jonka Hensley myöhemmin kertoi tehneensä puhtaasti rahaa ansaitakseen.
Lisäksi Hensley teki salanimellä Ken Lesley progealbumin saksalaisen Weed-yhtyeen kanssa vuonna 1971. Sivuprojektit toisissa yhtyeissä jäivät Uriah Heepin tehdessä kansainvälisen läpimurron vuoden 1971 Look at Yourself ja vuoden 1972 Demons and Wizards -albumeilla.
Tuotanto > Soolotuotanto

Proud Words on a Dusty Shelf (1973)
Eager to Please (1975)
Free Spirit (1980)
The Best of Ken Hensley (1990)
From Time to Time (1994)
A Glimpse of Glory (1999)
The Anthology (2000)
Running Blind (2002)
The Last Dance (2004)
The Wizard’s Diary – Volume 1 (2005)
Cold Autumn Sunday (2005)
Elements – Anthology 1968 to 2005 (2006)
Inside the Mystery (2006)
Live Fire (DVD) (2007)
Blood on the Highway (2007)
Tuotanto > The Godsissa

Genesis (1968)
To Samuel a Son (1970)
The Gods Featuring Ken Hensley (1976)
The Very Best Of The Gods Featuring Ken Hensley (1989)
Tuotanto > Head Machinessa

Orgasm (1970)
Tuotanto > Toe Fatissa

Toe Fat (1970)
Tuotanto > Weedissa

Weed...! (1971)
Tuotanto > Uriah Heepissa

Very ’eavy... very ’umble (1970)
Salisbury (1970)
Look at Yourself (1971)
Demons and Wizards (1972)
The Magician’s Birthday (1972)
Sweet Freedom (1973)
Wonderworld (1974)
Return to Fantasy (1975)
High and Mighty (1976)
Firefly (1977)
Innocent Victim (1977)
Fallen Angel (1978)
Conquest (1980)
Live at Shepperton ’74 (1986)
Live in Europe 1979 (1986)
Still ’Eavy, Still Proud (1990)
Rarities From the Bronze Age (1991)
The Lansdowne Tapes (1994)
A Time of Revelation (1996)
Live in San Diego 1974 (1997)
Chapter & Verse – The Uriah Heep Story (2005)
Tuotanto > Blackfootissa

Siogo (1983)
Vertical Smiles (1984)
KBFH presents Blackfoot Live 1983 (1998)
Tuotanto > The Hensley/Lawton Bandissa

The Return (2001)
Salisbury Live (2001)
Tuotanto > Ken Hensley/John Wetton

More Than Conquerors (2002)
One Way Or Another (2002)
Kirjallisuus

Ken Hensley: When Too Many Dreams Come True – The Ken Hensley Story (2006)
Jørgen Angel: The Photobook – Uriah Heep Golden Years – 1974–76 photographed by Jørgen Angel (Krispin & Eickhoff, 1999) ISBN 3-00-004329-2
Ronn Mann & Mac Steagall: Tales of Heeplore (CHA Publications, 2002) ISBN 978-1-4116-0194-9
Dave Ling: Wizards and Demons (Classic Rock Productions, 2003) ISBN 0-9543743-0-4
Järvinen, Mika: Easy Livin’: Ken Hensleyn vuodet 1970–1980. Johnny Kniga, 2013. ISBN 978-951-0-39014-6.
Aiheesta muualla

Ken Hensleyn viralliset kotisivut
Uriah Heep Suomi Finland ry:n kotisivut
Uriah Heep ennen vuotta 1986, viralliset sivut
Uriah Heepin viralliset kotisivut
Virallinen amerikkalaisten Uriah Heep - fanclubsivu
"England's Own Uriah Heep" -fanisivu (Arkistoitu – Internet Archive)
Hollannin Uriah Heep -fanien sivu
Ken Hensleyn muistokirjoitus Helsingin Sanomissa
| n k Uriah Heep |
| --- | --- |
 Mick Box  Bernie Shaw  Phil Lanzon  Russell Gilbrook  Davey Rimmer   Ken Hensley  Gregg Dechert  John Sinclair  David Byron  John Lawton  John Sloman  Peter Goalby  Steff Fontaine  Mark Clarke  Gary Thain  Trevor Bolder  John Wetton  Bob Daisley  Paul Newton  Alex Napier  Nigel Olsson  Keith Baker  Ian Clarke  Lee Kerslake  Chris Slade 
Studioalbumit:  Very ’eavy... very ’umble  Salisbury  Look at Yourself  Demons and Wizards  The Magician’s Birthday  Sweet Freedom  Wonderworld  Return to Fantasy  High and Mighty  Firefly  Innocent Victim  Fallen Angel  Conquest  Abominog  Head First  Equator  Raging Silence  Different World  Sea of Light  Sonic Origami  Wake the Sleeper  Celebration  Into the Wild  Outsider  Living the Dream  Chaos & Colour 
Livealbumit:  Uriah Heep Live  Live in Europe 1979  Live at Shepperton ’74  Live in Moscow  Spellbinder Live  King Biscuit Flower Hour Presents In Concert  Future Echoes of the Past  Acoustically Driven  Electrically Driven  The Magician's Birthday Party  Live in the USA  Magic Night  Live in Armenia  Live at Koko, London 2014 
Kokoelmat:  The Best of...  Still ’Eavy, Still Proud  Rarities From the Bronze Age  The Lansdowne Tapes  The Best of... Part 2  A Time of Revelation  Forever  The Collection  Remasters – The Official Anthology  Come Away Melinda  Empty the Vaults – The Rarities  20th Century Masters – The Millennium Collection: The Best of Uriah Heep  You Can't Keep a Good Band Down  Between Two Worlds  The Ultimate Collection  Chapter & Verse: The Uriah Heep Story  The Very Best of Uriah Heep  Bird of Prey: Best Of  Totally Driven 
Singlet:  ”Gypsy”  ”Lady in Black”  ”Look at Yourself”  ”The Wizard”  ”Easy Livin'”  ”Sweet Lorraine”  ”Blind Eye”  ”Stealin’”  ”Something or Nothing”  ”Prima Donna”  ”One Way or Another”  ”Wise Man”  ”Free Me”  ”Come Back to Me”  ”Carry On”  ”Love Stealer”  ”Think It Over”  ”That's the Way That It Is”  ”Lonely Nights”  ”Stay on Top”  ”Rockarama”  ”Poor Little Rich Girl”  ”Hold Your Head Up”  ”Blood Red Roses”  ”Dream On”  ”Lady in Black (live)” 
Live DVD:t & VHS:t:  Easy Livin’: The History Of Uriah Heep  Raging Through The Silence  Gypsy  The Legend Continues  Sailing The Sea Of Light  Moscow and Beyond (Live In Moscow)  Rock Legends  Classic Heep Live From The Byron Era  The Ultimate Anthology  Between Two Worlds 
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Suomi (KANTO)  Yhdysvallat  Tšekki  Puola 
Taiteenala:  MusicBrainz 
Henkilöt:  DDB 
Hensley vuonna 1977.
Justa Holz-Mänttäri

Justa Holz-Mänttäri (s. 1936Hampuri) on suomalais-saksalainen käännöstieteilijä, joka tunnetaan erityisesti translatorisen toimintateorian kehittäjänä. Holz-Mänttäri on filosofian tohtori, ja hän on toiminut muun muassa professorina Tampereen yliopistossa sekä saksan kielen kääntäjänä. Hänen kehittämänsä translaatiotoiminnan teorian mukaan kääntämisen prosessiin kuuluvat myös lähdetekstin tekijä, asiakas ja kohdeyleisö. Kääntäjän tehtävänä on tuottaa sellaista kohdekieltä, jonka tavoitteet ovat kaikkien osallisten asettamat. Käännöksen tavoite on viestinvälitys kohdeyleisölle.
Julkaisuja

Holz-Mänttäri, Justa 1984. Translatorisches Handeln. Theorie und Methode. Helsinki: Suomalainen Tiedeakatemia.’
Holz-Mänttäri, Justa (toim.) 1988. Translationstheorie - Grundlagen und Standorte. Studia translatologica. Ser. A. Vol.1. s. 39-57. Tampere: Tampereen yliopisto.
Holz-Mänttäri, Justa 1993. Textdesign - verantwortlich und gehirngerecht. Teoksessa Holz-Mänttäri, Justa & Nord, Christiane (toim.): Traducere navem. Festschrift für Katharina Reiß zum 70. Geburtstag. Studia translatologica. Ser A. Vol. 3. S. 301-320. Tampere: Tampereen yliopisto.
Bror Hofman

Bror Gabriel Hofman (21. helmikuuta 1892 Hamina – 28. syyskuuta 1932) oli suomalainen jääkärikapteeni. Hänen vanhempansa olivat voimistelunopettaja John Holman ja Ida Wilhelmina Mannelin. Hänet vihittiin avioliittoon vuonna 1921 Ester Stoorin kanssa.
Opinnot

Hofman kävi kolme luokkaa Haminan suomalaista yhteiskoulua ja suoritti yksityisesti seitsemännen luokan Vaasan ruotsalaisessa yhteiskoulussa vuonna 1925.
Jääkärikausi

Tämä haminalainen konttoristi liittyi vapaaehtoisena Saksassa sotilaskoulutusta antavaan jääkäripataljoona 27:n pioneerikomppaniaan 23. marraskuuta 1915. Hofman otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. Hän suoritti Saksassa olonsa aikana Libaussa järjestetyn Sotakoulun B-kurssin vuonna 1917.
Suomen sisällissota

Hofman astui Suomen armeijan palvelukseen 7. helmikuuta 1918 varavääpeliksi ylennettynä ja saapui 3. maaliskuuta 1918 aselastia seuranneen komennuskunnan mukana höyrylaiva S/S Virgolla Vaasaan. Hänet määrättiin sisällissotaa käyvään Valkoiseen armeijaan joukkueenjohtajaksi 1. Jääkärirykmentin 2. jääkäripataljoonan 2. komppaniaan ja hän osallistui sisällissodan taisteluihin Lempäälässä, Vuohiniemellä, Kukossa ja Kelhossa sekä Kämärän asemalla. Hän haavoittui Lempäälässä 27. maaliskuuta 1918 ja Kämärällä 24. huhtikuuta 1918.
Sisällissodan jälkeinen aika

Hofman siirrettiin sisällissodan jälkeen 15. kesäkuuta 1918 Helsingin komendanttihallitukseen, josta hänet siirrettiin edelleen 15. elokuuta 1918 Kaartin jääkäripataljoonaan, missä hän toimi eri komppanioissa nuorempana upseerina. Pataljoonan rahastonhoitajaksi hänet määrättiin 16. toukokuuta 1919, josta hänet siirrettiin toukokuussa vuonna 1921 ensin komppanianpäälliköksi Kajaanin sissipataljoonaan ja 25. huhtikuuta 1923 alkaen Kaartin jääkäripataljoonan 2. komppaniaan. Pataljoonan talouspäälliköksi hänet nimitettiin 27. lokakuuta 1926, josta tehtävästä hän erosi vakinaisesta palveluksesta 27. helmikuuta 1929. Hänet haudattiin Vaasaan.
Jääkäripataljoona 27:n pioneerikomppania.
Homelin lentoasema

Homelin lentoaseman sijainti
Homelin lentoasema eli Gomelin lentoasema (IATA: GME, ICAO: UMGG) on Valko-Venäjän toiseksi suurimman kaupungin Homelin (Gomel) kaupungin koillispuolella Homelin piirissä sijaitseva lentoasema. Kaupungin pohjoispuolelta sijaisevalle lentoasemalle on keskustasta noin kahdeksan kilometrin matka.
Asemalta lennettiin 22.2.2011 saakka niin kansallisia, kuin kansainvälisiä lentoja, muun muassa lomalentoja. Lentoasema toimi valkovenäläisen lentoyhtiö Gomelavian kotikenttänä. 22.2.2011 Gomelavian lennot kuitenkin loppuivat joksikin aikaa.
Liikenne on sittemmin käynnistynyt uudelleen. Nykyään Valko-Venäjän kansallinen lentoyhtiö Belavia liikennöi kentältä ainakin kesäisin Venäjän Kaliningradiin. Esimerkiksi vuonna 2013 tätä reittiä liikennöitiin aikataulun mukaan kesäkuun alusta lokakuun loppupuolelle kahdesti viikossa Bombardier CRJ-koneilla.
Venäjän puolustusministeriön jakaman videon perusteella lentoasemaa on käytetty sotilaallisiin tarkoituksiin ainakin maaliskuussa 2022 (kuva).
Gomelin lentoasema-alue ilmasta nähtynä.
Miehittämätön, aseistettu UAV nousemassa Homelin lentoasemalta maaliskuussa 2022. Kuvakaappaus Venäjän puolustusministeriön videolta.
Aiheesta muualla

Kuvia tai muita tiedostoja aiheesta Homelin lentoasema Wikimedia Commonsissa
Homelin lentoaseman & Gomelavian kotisivut (Arkistoitu – Internet Archive) (venäjäksi)
Belavia to analyze efficiency of domestic flights (26.6.2014) (Arkistoitu – Internet Archive) (englanniksi) (belta.by)
kuvia lentokentästä (Arkistoitu – Internet Archive) (gomeltrans.net) (venäjäksi)
Homelin lentoasemasta (azworlairports.com) (englanniksi)
METAR lentosäähavainto ja TAF lentosääennuste Gomelin lentoasemalle (UMGG) (englanniksi)
Valkovenäläinen sääennuste Homeliin (pogoda.by) (venäjäksi)